A BIZOTTSÁG HATÁROZATA
(2008. november 21.)
a tagállamok számára a 2000/29/EK tanácsi irányelvtől a Kuba egyes tartományaiból származó, nem vetőburgonyának szánt burgonya tekintetében való átmeneti eltérések megállapításának engedélyezéséről szóló 2003/63/EK határozat módosításáról
(az értesítés a C(2008) 6950. számú dokumentummal történt)
(2008/882/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényeket vagy növényi termékeket károsító szervezeteknek a Közösségbe történő behozatala és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésére,
mivel:
(1)
A 2000/29/EK irányelv értelmében a Kubából származó, nem vetőburgonyának szánt burgonya nem hozható be a Közösség területére. Az irányelv azonban lehetőséget biztosít e szabálytól való eltérésekre, amennyiben nem áll fenn káros szervezetek elterjedésének veszélye.
(2)
A 2003/63/EK bizottsági határozat (2) eltérést biztosít a Kuba egyes tartományaiból származó, nem vetőburgonyának szánt burgonya behozatalának meghatározott feltételek melletti engedélyezésére.
(3)
Az Egyesült Királyság kérte az eltérés meghosszabbítását.
(4)
Az ezt az eltérést indokolttá tevő körülmények még mindig fennállnak, az eltérést tehát továbbra is célszerű alkalmazni.
(5)
A 2003/63/EK határozatot ennek megfelelően módosítani kell.
(6)
Az ebben a határozatban előírt intézkedések összhangban vannak a Növény-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/63/EK határozat 3. cikkének helyébe az alábbi szöveg lép:
„3. cikk
Az 1. cikket a Közösségbe behozott, nem vetőburgonyának szánt burgonya esetében kell alkalmazni az alábbi időszakokban:
i.
2009. január 1. és május 31. között;
ii.
2010. január 1. és május 31. között;
iii.
2011. január 1. és május 31. között.”
2. cikk
Ennek a határozatnak a tagállamok a címzettjei.
Kelt Brüsszelben, 2008. november 21-én.